b'\n_START_ARTICLE_\nTudor Barbu\n_START_SECTION_\nVia\xc8\x9ba\n_START_PARAGRAPH_\n\xc3\x8en 1997, a absolvit Liceul Republican de Fotbal (fost\xc4\x83 extrem\xc4\x83 dreapt\xc4\x83). \xc3\x8en timpul regimului comunist, a refuzat s\xc4\x83 devin\xc4\x83 membru al Partidului Comunist Rom\xc3\xa2n (PCR), tat\xc4\x83l s\xc4\x83u fiind arestat pentru dezaprobarea fa\xc8\x9b\xc4\x83 de politica autorit\xc4\x83\xc8\x9bilor comuniste. \xc3\x8en anul 1999, a absolvit Facultatea de Drept a Universit\xc4\x83\xc8\x9bii Nicolae Titulescu. \xc3\x8en perioada 2000-2004, a urmat cursurile Colegiului de Siguran\xc8\x9b\xc4\x83 Na\xc8\x9bional\xc4\x83, sub egida Serviciului Rom\xc3\xa2n de Informa\xc8\x9bii.\n_START_SECTION_\nCariera profesional\xc4\x83\n_START_PARAGRAPH_\nDup\xc4\x83 revolu\xc8\x9bia din 1989 a devenit reporter de \xc8\x99tiri pentru TVR. A lucrat pentru TVR \xc3\xaentre anii 1980 \xc8\x99i 1986, mai \xc3\xaent\xc3\xa2i ca func\xc8\x9bionar \xc3\xaen arhiva de filmotec\xc4\x83, apoi ca operator pentru produc\xc8\x9bie de emisiuni \xc8\x99i filme. Din 1986 p\xc3\xa2n\xc4\x83 \xc3\xaen 1990 a fost operator fotograf la ICPI. A revenit la TVR \xc3\xaen 1990, lucr\xc3\xa2nd ca reporter la redac\xc8\x9bia de \xc8\x99tiri. A fost editor-coordonator la jurnalul de la Tele 7abc, din 1997 p\xc3\xa2n\xc4\x83 \xc3\xaen 1998, apoi Director al Departamentului Publicitate de la Prima TV, c\xc3\xa2teva luni din anul 1998. Dup\xc4\x83 aceea a lucrat la ProTV, ca produc\xc4\x83tor de \xc8\x99tiri, \xc8\x99i a revenit la TVR 2. La TVR 2 \xc3\xaempreun\xc4\x83 cu Carul 8 de filmare a realizat emisiunea \xe2\x80\x9eSe \xc3\xaent\xc3\xa2mpl\xc4\x83 acum\xe2\x80\x9d. La Televiziunea Rom\xc3\xa2n\xc4\x83 a lucrat ultima oar\xc4\x83 ca realizator de emisiuni TV \xc3\xaentre 1998-2007 \xc8\x99i membru \xc3\xaen CA al TVR \xc3\xaentre 2005-2007. \xc3\x8en 2007, Barbu s-a angajat la OTV, care a preluat emisiunea \xe2\x80\x9eSe \xc3\xaent\xc3\xa2mpl\xc4\x83 acum\xe2\x80\x9d, prezent\xc3\xa2nd aceast\xc4\x83 emisiune p\xc3\xa2n\xc4\x83 la data de 19 decembrie 2012, c\xc3\xa2nd a fost validat \xc3\xaen func\xc8\x9bia de senator \xc3\xaen Parlamentul Rom\xc3\xa2niei, neav\xc3\xa2nd posibilitatea s\xc4\x83 mai lucreze \xc3\xaen televiziune pe durata mandatului. \xc3\x8en 2010, OTV a c\xc3\xa2\xc8\x99tigat procesul intentat la Consiliul Na\xc8\x9bional al Audiovizualului \xc3\xaempotriva Antenei 3, din cauza emisiunii._NEWLINE_In prezent emisiunea TV men\xc8\x9bionat\xc4\x83 anterior este la B1TV. Sunt analizate subiecte de actualitate. \xc3\x8en data de 10 septembrie 2019 a analizat calitatea sistemului educa\xc8\x9bional din Rom\xc3\xa2nia care produce un num\xc4\x83r relativ mare de absolven\xc8\x9bi afecta\xc8\x9bi de analfabetism func\xc8\x9bional \xc3\xaen procent de 40%.\n_START_SECTION_\nCariera politic\xc4\x83\n_START_PARAGRAPH_\n\xc3\x8en 2012, Barbu s-a \xc3\xaenscris \xc3\xaen PP-DD \xc8\x99i a fost desemnat candidat pentru un mandat de senator de Gorj, pe colegiul electoral 1. A pierdut alegerile din 9 decembrie 2012, \xc3\xaens\xc4\x83 a ob\xc8\x9binut mandatul la redistribuire. Pe 16 decembrie, a fost ales lider al grupului parlamentar PP-DD din Senat, func\xc8\x9bie pe care a p\xc4\x83strat-o p\xc3\xa2n\xc4\x83 la data de 4 februarie 2013, dup\xc4\x83 ce a fost ales secretar \xc3\xaen Biroul Permanent al Senatului. La 17 iunie 2013, Barbu a demisionat din PP-DD._NEWLINE_Senatorul Tudor Barbu a devenit membru al Partidului Conservator (PC), fiind prezentat \xc3\xaentr-o conferin\xc8\x9b\xc4\x83 de pres\xc4\x83 de noii s\xc4\x83i colegi Bogdan Ciuc\xc4\x83 \xc8\x99i Maria Grapini. Ulterior, a trecut la Partidul Na\xc8\x9bional Liberal (PNL), \xc3\xaendeplinind pentru o perioad\xc4\x83 \xc8\x99i func\xc8\x9bia de co-pre\xc8\x99edinte PNL Gorj.'